सटायर... वेबसाइट ने हिलेरी क्लिंटन को दिखाया अमेरिकी राष्ट्रपति
अमेरिका में लोगों का एक वर्ग कहता है कि काश डोनाल्ड ट्रम्प राष्ट्रपति चुनाव नहीं जीतते। कुछ लोग कहते हैं कि पता नहीं क्यों डोनाल्ड ट्रम्प को वोट दिया। अब एक ऐसी वेबसाइट सामने आई है, जिसने होमपेज पर हिलेरी क्लिंटन को व्यंगात्मक रूप से अमेरिका का राष्ट्रपति दिखाया है। उसमें ‘प्रेसीडेंट हिलेरी क्लिंटन’ की हैडलाइन दी गई है। इस वेबसाइट की अमेरिका में चर्चा है, लेकिन रुढ़िवादी लोगों ने उसके प्रति आक्रोश जाहिर किया है, जबकि उदार विचारधारा वाले इसे पैरोडी साइट मानकर मनोरंजन कर रहे हैं।डोनाल्ड ट्रम्प पत्रकारों से बातचीत करने से बचते हैं, शायद इसी कारण उन्हें लेकर ऐसी हैडलाइन बनाई गई हैं, जो पैरोडी नजर आती हैं। वहीं, इस वेबसाइट ने हिलेरी क्लिंटन के बारे में लिखा कि वे व्हाइट हाउस में मौजूद हैं और उन्होंने प्रेस सचिव से कहा है कि वे जल्द ही प्रेस कॉन्फ्रेंस बुलाएं। एक अन्य हैडलाइन में ‘हैट क्राइम’ को खारिज करते हुए ब्रेटबार्ट न्यूज़ के एडिटर मिलो यानोपोलोस (कुछ दिन पहले ही उन्हें अमेरिका छोड़ने के लिए कहा गया है) के बारे में लिखा है कि वे किसी रेस्तरां में काम कर सकते हैं।
द वॉशिगंटन पोस्ट ने ‘हिलेरी बीट ट्रम्प डॉट ओआरजी’ वेबसाइट बनाने वाले की जानकारी निकाली, लेकिन उसकी पहचान नहीं हो पाई। समझा जा रहा है कि केवल राष्ट्रपति ट्रम्प का मजाक उड़ाने के लिए इसे तैयार किया गया है। वेबसाइट लगातार अपडेट की जा रही है। origin-nyi.thehill.com
hin_Deva hin_Deva hin_Deva